laion/Wikipedia-Exotic huggingface dataset:
Anna ise kolmas

Anna ise kolmas (saksa keeles Anna selbdritt) on kristlikus kunstis esinev pilditüüp, mis kujutab Maarja ema püha Annat koos Maarja ja Jeesuslapsega. Motiiv sai populaarseks seoses Anna-kultusega hiliskeskajal, selle kõrgaeg oli 14.-15. sajandil. Jaguneb tegelaste kujutamise järgi tüüpidesse: püha Anna hoiab Maarjat Jeesust süles hoidvana (Nikopoia tüüp) põlvedel või kätel; Anna hoiab Maarjat ühel ja Jeesuslast teisel põlvel; neitsi Maarja ja Anna istumas pingil, nende vahel Jeesuslaps; samad kolm isikut muus vabamas kompositsioonis. Kui grupile on neljanda liikmena lisatud Anna ema Emerentia, on tegemist haruldase pilditüübiga Anna ise neljas (Anna selbviert). Anna ise neljas Eesti kunstis esineb see motiiv puuskulptuuris nii Pühavaimu kiriku kui ka Niguliste kiriku peaaltaril. 2008. aastal avastati üks 15. sajandist pärinev, kahjustunud "Anna ise kolmas" tüüpi puuskulptuur Kaarma kirikust torni esimese korruse põranda puhastamisel. Püha perekond Püha hõimkond Iisai puu Kunstileksikon.Tallinn, 2001 https://register.muinas.ee/public.php?menuID=monument&action=view&id=28386 L. Priimägi. Eesti kunstiteaduse sõnavarast. - Mistselle. Keel ja Kirjandus, 10 2007.
Võõrastemaja

Külalistemajaks peetakse omamoodi öömaja. Mõnes maailma piirkonnas (näiteks Kariibi mere piirkonnas) on külalistemajad odavaimad majutustüübid. Osades riikides on võõrastemajadeks eramajad, mis on ümber ehitatud. Omanik elab tavaliselt kinnistul täiesti eraldi piirkonnas ning külalistemaja võib olla majutusettevõtte vormiks. Seda tüüpi majutamisel on ka mõned olulisemas eelised: personaalne tähelepanu; tervislik ja kodune toit; vaikus; odavam; kaasaegne disain. Mõnes maailma piirkonnas on külalistemajad ainus majutusvõimalus, mida saavad külastajad kasutada, kui neil pole ühtegi sugulast, kelle juures peatuda. Võõrastemajas puuduvad täiskohaga töötajad, kes on aga hotellis olemas. Inglismaal on külalistemajad perekondade käes ja perekonnad elavad seal eeldusel, et külalised neid ei tülita seal viibitud aja jooksul. Kuigi enamik pereliikmeid töötavad 10-12 tundi päevas, siis nad võivad palgata osakoormusega töötajaid. Hotellidel on personali olemasolu 24/7, aga külalistemajadel on see aeg piiratud. Seetõttu tuleb tihti sisseregistreerimise aeg kokku leppida. Võõrastemajal on tavaliselt olemas ka restoran. Indias on külalistemajade äris tohutut kasvu näha, eriti Delhi-NCR-is (riigi pealinna piirkond), kus IT-sektori edusammud ja Commonwealth Games 2010 olid kaks kõige mõjukamat tegurit. Tänapäeval on külalistemajade majutussektor palju paranenud. Isegi koduks muudetud külalistemaja pakub oma külalistele 3 tärniga samaväärseid võimalusi. Tasulises külalistemajas elavad inimesed võivad olla eri riikidest ja erinevate kultuuridega, seega valib PG majutusasutuses elav inimene järgmiste heade külgede järgi omale majutuse, et nende elu muutuks lihtsaks ja mugavaks: jagamine ja reguleerimine, väikeste asjade tunnistamine, kontaktnumbrite vahetamine, keskendudes õpingutele, silmariba ja kõrvatroppide kasutamine, osalemine koosviibimisel, ohutuse kontroll. Üldiselt on kahte varianti külalistemaja: Kodu ümberehitatud külalistemajaks; Professionaalselt juhitud külalistemaja koos kõige mugavuste ja personaliga. Esimeses külalistemaja versioonis peab külaline elama koos perega, kellelt nad saavad peavarju ja toitu. Külaline peab tegelema ülejäänud tööga. Näiteks peab ta riideid, voodiriideid ja sööginõusid pesema ning ruumi koristama. Teises külalistemaja versioonis pakutakse külalisele kõik mugavaks eluks vajalik. Neile antakse täielikult möbleeritud tuba, mugav voodi, konditsioneer, televiisor, soe ja külm vesi. Samuti tagatakse nende turvalisus. Professionaalselt juhitud külalistemaja juures on ka suur pluss see, et omanik järgib kohaliku omavalitsuse poolt kehtestatud ohutusnorme. Mõned olulisemad ohutuspunktid on: tuleohutus koostuletõrjeõppusega; katastroofide ohjamine; uuendatud ohutusvarustus; infotahvlid külalistele ja töötajatele; valitsuse sertifikaadid. "Top Reasons to Stay at a Guest House". 2018. Originaali arhiivikoopia seisuga 3.12.2019. Vaadatud 03.12.2019. "Make Your Hostel Life a Remembering One". Originaali arhiivikoopia seisuga 3.12.2019. Vaadatud 03.12.2019. "Why Safety is So Important in Accommodation Business". Originaali arhiivikoopia seisuga 3.12.2019. Vaadatud 03.12.2019.
Aniche

Aniche (pikardi In-niche) on vald Põhja-Prantsusmaal Nordi departemangus Aniche'i kantonis. Nord-Pas-de-Calais' kaevandusalal asuv vald elas pikka aega kivisöe kaevandamisest, selle territooriumil oli neliteist šahti. Üksteist šahti kuulus Compagnie des mines d'Aniche'ile ja kolm Compagnie des mines d'Azincourtile. Aniche'i nime on esmamainitud 1103. aastal Marchiennesi kloostri valduste loendis (Anic), siis 1113. aastal (Enice) ja 1181. aastal (Henice). 1219. aastal ilmus Aniche'i ja Auberchicourti isanda Roberti pitserile nimi Aniche. Flaami keeles kasutatakse valla kohta nime Anik. Püha Martini kirik Kartulaar Aniche ja Sainte-Catherine'i räbuhunnik 20. sajandi alguses Aniche'i teenindas endine Douai trammitee, rue de Valenciennes 1910. aastate lõpus Nový Bor, aastast 1990. Bobingen, aastast 1969. Répertoire géographique des communes, vaadatud 26.10.2015. Populations légales 2021
Rain Ruuder

Rain Ruuder (sündinud 12. oktoobril 1977 Tartus) on eesti kikkpoksija ja karateka ning treener ja spordipedagoog. Ta lõpetas aastal 1995 Hugo Treffneri Gümnaasiumi ja aastal 2002 Tartu Ülikooli kehakultuuriteaduskonna. Ta töötas aastatel 2005–2014 Tartu Kivilinna Gümnaasiumis kehalise kasvatuse õpetajana ja aastast 2014 Tartu Kristjan Jaak Petersoni Gümnaasiumis kehalise kasvatuse õpetajana. Ta alustas 1988 karate treeninguid (must vöö) Aastast 1993 on ta tegelnud kikkpoksiga. Ta on aastatel 2006–2019 tulnud 12 korral Eesti meistriks. Ta on olnud aastatel 2003–2015 7 korral Eesti ja Balti lahtiste meistrivõistluste võitja. Ta on võitnud EM-il 2014 (low-kick, kuni 86 kg) ja 2016 (kick-light, kuni 89 kg) pronksi ning saanud MM-il 2015 5. koha. Ta võitis detsembris 2019 (Antalya, Türgi) kikkpoksi veteranide (kick-light, kuni 94 kg) maailmameistrivõistlustel kuldmedali. Ta on aastast 1995 tegutsenud ka treenerina, ta on spordiklubi "Kombat" asutajaid ja peatreener, aastast 2004 klubi juhatuse liige. Tal on poksitreeneri 6. kutsetase ja kikkpoksitreeneri 6. kutsetase. Biograafia ESBL-is Eesti sportlane võitis kikkpoksi maailmameistrivõistlusel kuldmedali Kikkpoksi maailmameister: karates kippusid vastased mu jalalöögist ümber kukkuma
Arua keel

Arua keel on tupii-guaranii keelkonda kuuluv keel, mida räägivad tänapäeva Brasiilias Rondônia osariigis elavad aruad. Arua keel on kriitiliselt ohustatud. 2014. aastal oli alles 5 kõnelejat. http://endangeredlanguages.com/lang/665 http://www.endangeredlanguages.com/lang/665 https://glottolog.org/resource/languoid/id/arua1261
Töörahva nõukogu

Töörahva nõukogu on ettevõtte töötajaid koondav ühendus ning oli madalaim haldusüksus NSVLi nõukogude süsteemis. Ametiühing
Hanesulg

Hanesulg on varakeskajast 19. sajandini kasutusel olnud kirjutusvahend, mis valmistati suure linnu, enamasti hane tiivasulest. Sarnaselt varem kasutusel olnud roosulega puudub hanesulel mahuti tindi jaoks, nii et sulge tuleb kirjutamisel iga natukese aja tagant tindi sisse kasta. Tänapäeval kasutatakse käsitsi lõigatud hanesulge harvadel juhtudel kalligraafiasulena, kui kirjutaja eelistab hanesule suuremat paindlikkust ja ettearvamatust terassule jäikusele. Kirjutussuled olid peamised kirjutusvahendid 6.–19. sajandini. Parimad kirjutussuled valmistati hane ja luige sulgedest. Tint Sulg "Quill – Facts and History of Quill Pen". www.historyofpencils.com.
Eesti gaasi ülekandevõrk

Eesti Vabariigis asuv gaasi ülekandevõrk koosneb 977 kilomeetrisest gaasitorustikust, 36 gaasijaotusjaamast ja 3 gaasimõõtejaamast. Alates 2015. aasta jaanuarist kontrollib gaasi ülekandevõrku Elering,kes sisenes tehinguga nafta- ja maagaasitööstuse sfääri. Eestis reguleerivad gaasi importi, eksporti, ülekannet ja ohutusele vastamise nõudeid maagaasiseadus ja küttegaasi ohutuse seadus. Ülekandevõrku siseneva gaasi koguse mõõtmine ja kvaliteedi määramine toimub gaasimõõtejaamades. Gaasijaotusjaamades toimub ülekandevõrgust jaotusvõrkudesse väljuva gaasi rõhu alandamine, gaasi mõõtmine ja lõhnastamine ning klientidega kokku lepitud tarbimisrežiimi tagamine. Gaasi liikumiseks kahe erineva punkti vahel on vajalik tagada punktide vaheline rõhuerinevus. Rõhuerinevuse eest vastutab kompressorjaam, kus gaasi kokkusurumise tagajärjel tõuseb selle rõhk. 2019. aasta seisuga puudub Eestil oma kompressorjaam. Eesti gaasisüsteemi jaoks vajalik rõhk saadakse läbi Venemaa ülekandesüsteemis asuvate kompressorjaamade või Lätis asuva Inčukalnsi maa-aluse gaasihoidla.
Rein Vaabel

Rein Vaabel (sündinud 10. detsembril 1965 Valgas) on Eesti reservsõjaväelane (kolonelleitnant). Kolonelleitnant Rein Vaabel oli Eesti Vabariigi Presidendi vanemkäsundusohvitser aastatel 2012–2019. Alates 02.10.2023 on kolonelleitnant Rein Vaabel (reservis) teenistuses Eesti Vabariigi Presidendi käsundusisikuna. Lõpetas Valga 1. Keskkooli 1984. aastal ja Tallinna Tehnikaülikooli 2004. aastal. Oli ajateenistuses Nõukogude armees, Õhukaitsevägede väljaõppekeskuses, Leningradi oblastis 1984–1986 (jaoülem, seersant). Lõpetas 1992. aastal (juuni–november) Eesti Vabariigi Kaitsejõudude Peastaabi juures ohvitseride väljaõppe- ja täienduskursused jalaväe riviohvitseri erialal ning 2006. aastal Balti Kaitsekolledži kursuse Joint Command and General Staff Course. Auastmed: nooremleitnant 1992, leitnant 1994, kapten 1997, major 2002, kolonelleitnant 2006. On osalenud sõjalistel kursustel Soome Vabariigis (PfP Peacekeeping Trainer of Trainers Course ja United Nations Military Observer Course), Saksamaa Liitvabariigis NATO koolis (Multinational Forces Orientation Course ja NATO Staff Officer Defence Planning Course), Kanadas (Peacekeeping Management, Command and Staff Course), Rootsi Kuningriigis (NATO/PfP Staff Training Course), Belgia Kuningriigis (European Security and Defence Planning Course) ja kursusel Eestis (Kõrgemad Riigikaitsekursused). Kolonelleitnant Vaabel on osalenud kolmel ÜRO missioonil (UNPROFOR Horvaatias, ESTPLA 2 rühmaülemana Taani pataljonis DANBN; UNIFIL Liibanonis, ESTCOY sideohvitserina (Liaison Officer) Norra pataljonis NORBATT ja UNTSO Süürias, sõjalise vaatlejana) ning NATO operatsioonil (SFOR Bosnia ja Hertsegoviinas, Balti kontingendi vanemana Taani pataljonis DANBN). 26. novembrist 1992 on olnud teenistuses erinevatel ametikohtadel, sealhulgas Kaitseväe juhataja nooremkäsundusohvitserina (1993), Kaitseväe Lahingukooli ülemana (1994–1995), Balti pataljoni operatiivosakonna ülema asetäitjana (1996–1999); Kaitseväe Ühendatud Õppeasutuste administratiivjaoskonna- ja üldosakonna ülemana (2000–2004); Sõjaline talitus NATO ja EL juures, Brüsselis (2007–2010); Kaitseväe Peastaabis, vanemstaabiohvitserina ja jaoskonna ülemana (1995–1996, 2006–2007, 2010–2012 ja 2019–2020). Itaalia Vabariigi Teeneteordeni komandör, Läti Vabariigi Viestursi ordeni IV klass mõõkadega, Madalmaade Oranje-Nassau ordeni komandör mõõkadega, Norra Kuningliku Teeneteordeni komandöririst, Saksamaa Liitvabariigi Teeneteordeni I klassi teeneterist, Soome Lõvi Rüütelkonna I järgu komandöririst. NATO SFOR medal, ÜRO UNPROFOR medal, ÜRO UNIFIL medal, ÜRO UNTSO medal, Norra armee teenistusmedal. Rahvusvahelises sõjalises operatsioonis osalenu medal, Kaitseväe eeskujuliku teenistuse rist, Kaitseväe pikaajalise teenistuse (25. aastat) medal, Medal 10. aastat taastatud kaitseväge, Politsei- ja Piirivalveameti teenetemärk, Kaitseväe Lahingukooli teenetemärk, Rahuoperatsioonide Keskuse teenetemärk, Vabariigi Presidendi käsundusohvitseri meenemärk. On koostanud raamatu "Eesti sinikiivrid. Eesti kaitsevägi ÜRO rahuvalves 1995–2015" (kirjastus Otto Wilhelm, 2015).
Forthi jõgi

Forthi jõgi on 47 kilomeetrit pikk jõgi Šotimaal, mis suubub Stirlingi linna lähistel Forthi kiillahte.
Ants Kulgevee

Ants Kulgevee (31. jaanuar 1947 – 22. september 2019) oli eesti autosportlane ja autospordi edendaja. Ants Kulgevee lõpetas 1965. aastal Tallinna 7. Keskkooli ja 1970. aastal Tallinna Polütehnilise Instituudi. Tema sportlastee ralliradadel sai alguse 1970. aastate alguses Jaak Tammeka kaardilugejana. Moskvitšide klassis võitis rallipaar 1974. aastal Eesti meistrivõistlustel pronksmedali. Veelgi suurem edu saatis Ants Kulgeveed Jaagu venna Joel Tammekaga, kellega võideti Nõukogude Liidu meistrivõistlustel 1984. aastal spetsiaalautode klassis pronksmedal ning 1988. aastal kuldmedal. Samal aastal saavutati sotsialismimaade Sõpruse karikavõistlustel teine koht. Ants Kulgevee säravamateks sportlassaavutusteks on veel oma klassi võit 1983. aasta Soome MM-rallil ning sama ralli üldarvestuse 22. koht 1987. aastal. Teed rajav oli Eesti autospordis ka Kamaziga saavutatud teine koht 1989. aasta Pariisi – Sierra Leone veoautorallil Objectif Sud. Eesti spordiajakirjanikud valisid rallipaari Tammeka-Kulgevee 1984. ja 1988. aastal Eesti parimaks tehnikaspordivõistkonnaks. Ants Kulgevee sportlasteed tähistavad veel mitu Eesti meistrivõistluste medalit ja kolm[küsitav] legendaarse Tehumardi ralli rallivõitu. Silmapaistvate saavutuste eest pälvis Ants Kulgevee 1982. aastal meistersportlase ning 1987. aastal autospordi suurmeistri aunimetuse. Ants Kulgevee oli 1989–1992 Eesti Autospordiföderatsiooni rallikomitee ja 1992–2001 Eesti Autospordiliidu juhatuse liige ning 1989–1991 Vana Tooma ralli direktor. Aastaid aitas Kulgevee eri ametites kaasa Eesti autorallide korraldamisele. "Lahkus autoralli suurmeister Ants Kulgevee" sport.postimees.ee, 23. september 2019
Hävinguturism

Hävinguturism, tuntud kui ka “viimase võimaluse turism”, on turismivorm, mille tunnuseks on ohustatud liikide või kohtade külastamine. Kadumise oht võib tuleneda nii looduslikest mõjudest kui ka inimtekkelistest teguritest. Tänu hävinguturismile teadvustatakse inimesi rohkem globaalsetest muutustest, kuid samuti tihe ohustatud liikide või kohtade külastamine võib tekitada hoopiski suuremat kahju piirkonnale. naturaalsete ressursside kiirem vähenemine; pidev käimine sealses keskkonnas võib põhjustada muutusi koha naturaalsuses; suureneb õhu saastatus lennuki heitgaaside tõttu; suureneb jäätmete ja prügi tootmine piirkonnas. Alates 1990. aastatest seostatakse hävinguturismiga ka turismiliike nagu: tumeturism, morbiidne turism, black spot tourism, atrocity heritage tourism. Mainitud termineid seob tahe külastada kohti, mis on mingilgi määral seotud surma või kadumisega. Suur Vallrahu - Austraalia kirdeosas paikneva umbes 2600km pikkust korallriffi ähvardab kiire kadumine. Teadlaste sõnul alates 1985. aastast kuni 2012. aastani kaotas Vallrahu rohkem kui poole oma olemustest; Veneetsia - Itaalia põhjaosas asuv linn on ohustatud merevee tõusu ning samuti ka linna vajumise tõttu (ligikaudu 1-4 mm aastas); Kilimanjaro - Tansaanias paiknev Aafrika kõrgeim mägi, mis on sulamisohus. Alates 1912. aastast on ligi 90% jääst mäe tipus sulanud; Arktika - Maakera põhjapoolusel asuvad alad on samuti sulamisohus. Arktika sulab kaks korda kiiremini kui ülejäänud maakera ning suuresti mõjutab Arktika sulamist albeedo efekt. "Doom Tourism". Dauntless Jaunter. 27. märts 2017. Originaali arhiivikoopia seisuga 4.12.2019. Vaadatud 04.12.2019. Early, Alex M. (29. märts 2018). "Is Last Chance Tourism The Most Popular Travel Trend of 2018?". The Early Air Way. Vaadatud 04.12.2019. Lemelin, Harvey, Dawson Jackie, Stewart, Emma J., Maher, Pat, Lueck, Michael (31. mai 2014). "Last-chance tourism: The boom, doom, and gloom of visiting vanishing destinations". Researchgate. Vaadatud 04.12.2019.{{netiviide}}: CS1 hooldus: mitu nime: autorite loend (link) Marash, Clare Smith. "Last chance tourism: nine places to see before climate change takes them away". World Science Festival. Vaadatud 04.12.2019.
Mandiraja

Mandiraja on linn Indoneesias Kesk-Jaava provintsis Banjarnegara regentkonnas. Linn asub Jakartast 300 kilomeetrit kagus. Linna pindala on 52,61 km² ja elanike arv 2010. aastal oli 63 679. Badan Pusat statistik. Statistik Indonesia 2018. Jakarta. ISSN 0126-2912. Penduduk indonesia menurut desa 2010 Badan Pusat Statistik (BPS) Resmi Indonesia www.bps.go.id, vaadatud 18.03.2020. Kabupaten Banjarnegara BPS Kabupaten Banjarnegara
Pavel Voicu

Pavel Voicu (sündinud 29. jaanuaril 1973 Măcăreștis) on Moldova poliitik. Ta oli 8. juunist 2019 kuni 14. novembrini 2019 Moldova kaitseminister. 14. novembrist 2019 kuni 5. augustini 2021 oli ta Moldova siseminister. Ta sündis aastal 1973 Măcăreștis Ungheni rajoonis. Ta õppis aastatel 1990–1995 Ștefan cel Mare nimelise Suceava ülikooli (asub Suceavas Suceava maakonnas Rumeenias) õigusteaduskonnas, spetsialiseerudes kriminaalõigusele. Aastatel 2006–2007 täiendas ta end Moldova Vabariigi presidendi avaliku halduse akadeemias, põhiseaduse alal, saades magistrikraadi õigusteaduses. Aastatel 2010–2014 oli ta Moldova Teaduste Akadeemia Õigus- ja Poliitiliste uuringute Instituudi doktorant. 8. juunist 2019 kuni 14. novembrini 2019 oli ta Moldova kaitseminister. 14. novembrist 2019 kuni 5. augustini 2021 oli ta Moldova siseminister. Ta on abielus ja tal on üks laps. Tema emakeel on rumeenia keel, veel valdab ta vene ja prantsuse keelt. Pavel Voicu Moldova valitsuse kodulehel (rumeenia keeles)
Turismiatraktsioon

Turismiatraktsioon on turistidele huvipakkuv koht, mida nad külastavad. Selleks võib olla looduslik koht, kultuurilise või ajaloolise väärtusega koht, ehitis või vaba aja ja meelelahutuse asutus. Looduslikud vaatamisväärsused nagu rannad, troopilised saared, rahvuspargid, mäed, kõrbed ja metsad on näited traditsioonilistest vaatamisväärsustest, mida turistid enamasti külastavad. Kultuurilisteks huvipaikadeks võivad olla ajaloolised kohad, monumendid, templid, loomaaiad, akvaariumid, muuseumid ja kunstigaleriid, botaanikaaiad, teemapargid, karnevalid ja kultuuriüritused. Maamärgid on samuti turistide atraktsioonid. Turismiatraktsioone on loodud ka rahvasuus levivate legendide ja väljamõeldiste põhjal, näiteks meelitatakse turiste kohale juttudega kokkupõrgetest ufodega. Ka vaimudega seotud hooned või kohad on kuulsad turismiatraktsioonid. Etnilised kogukonnad võivad samuti olla turismiatraktsioonid, nagu on näiteks Chinatown Ameerika Ühendriikides. Turismiatraktsioonide turundajad ja omanikud reklaamivad oma teenuseid suurtel ekraanidel, mis on kiirteede ääres või tänaval suurtel postritel. Turismiatraktsioone reklaamitakse sageli tasuta reklaambrošüürides, mida võib näha hotellides, infopunktides, restoranides jne. Kui mõned turismiatraktsioonid pakuvad külastajatele meeldejäävat kogemust mõistliku hinna eest või isegi tasuta, siis mõned kohad teenivad sellega kasumit, pannes atraktsioonidele kõrgeid hindasid. Neid kohti kutsutakse turismilõksudeks. Linnades on kõige populaarsemad atraktsioonid paadi- ja bussiekskursioonid. Uudsed külastuskohad on näiteks „suurim pall nööridest“, mis asub Kawkeri linnas USA Kansase osariigis, ja Corn Palace Mitchellis Lõuna-Dakotas. Uudsed vaatamisväärsused ei piirdu ainult Ameerika Kesk-Lääne osaga, vaid on osa ka Ameerika Kesk-Lääne kultuurist. Turismisihtkoht on küla, linn või muu piirkond, mis saab peamise sissetuleku turistidelt, või linn, küla, riik, osariik või piirkond, mis turundab ennast turismisihtkohana. Turismisihtkoht võib sisaldada üht või mitut turismiatraktsiooni. Fátima linn Portugalis on näiteks üks populaarsemaid sihtkohti Portugalis. Siem Reapi linn on Kambodžas populaarne sihtkoht, peamiselt tänu selle läheduses asuvatele Angkori templitele. Troopilise saare kuurort on saar või saarestik, mille peamiseks tuluallikaks on turism. Bahama Kariibidel, Bali Indoneesias, Phuket Tais, Hawaii Ameerika Ühendriikides, Palawan Filipiinidel, Fidži Vaikses Ookeanis ja Santorini Vahemeres on mõned näited kuulsatest kuurortidest. Metsad, pargid, botaanikaaiad Ehitised ja rajatised (vanad vanglad, raamatukogud, lossid, sillad, pilvelõhkujad) ning ajaloolised kohad Kultuuri- ja spordiüritused Kunst Muuseumid Loomaaiad Monumendid Teemapargid Ajaloolised rongid ja laevad Restoranid Kontserdid Suleberger, A. G. (15 September). "A Golden Gate Fantasy on the Kansas Prairie". The New York Times. {{netiviide}}: kontrolli kuupäeva väärtust: |aeg= (juhend) David Beirman (2003). Restoring tourism destinations in crisis. Austraalia: Allen & Unwin.
Anneux

Anneux on vald Põhja-Prantsusmaal Nordi departemangus Cambrai kantonis. Répertoire géographique des communes, vaadatud 26.10.2015. Populations légales 2021
Annœullin

Annœullin on vald Põhja-Prantsusmaal Nordi departemangus Annœullini kantonis. Répertoire géographique des communes, vaadatud 26.10.2015. Populations légales 2021
Rõõsk (küpsetis)

Rõõsk oli õhuke odra- või jämedast nisujahust ahjus küpsetatud kakk, enamasti taldrikusuurune. Jahu segati rõõsa koore või piimaga, taina kergitamiseks kasutati pärmi. 20. sajandi algul hakati rõõsatainast nisupüülist valmistama. Rõõska tehti peamiselt pulmadeks, tähtsamateks pühadeks, ka katsikule minekuks. Rõõsk oli tuntud eelkõige Mulgimaal ja selle ümbruses. vatsk Eesti rahvakultuuri leksikon. 2007. Koostanud Ants Viires. Tallinn, Ühiselu AS trükikoda. Lk 262 .Eesti etnograafia sõnaraamat. Arvi Ränk.Tallinn: Eesti Keele Sihtasutus, 1996. Lk 184
Ninami keel

Ninami keel on janomami keelkonda kuuluv keel, mida traditsiooniliselt räägivad tänapäeva Brasiilia Roraima osariigi aladel ja vähemal määral Venezuelas elavad ninamid. 2010. aastal hinnati keele kõnelejate arvuks 560. Ninami keeles on 7 vokaali (a, e, ə, i, ɨ, o, u), mis kõik peale ɨ võivad olla ka pikad ja nasaliseeritud ning 13 konsonantfoneemi. http://linguistics.berkeley.edu/~saphon/en/inv/NinamN.html https://glottolog.org/resource/languoid/id/nina1238 http://www.endangeredlanguages.com/lang/861
2017. aasta ujumise lühiraja Euroopa meistrivõistlused

2017. aasta ujumise lühiraja Euroopa meistrivõistlused toimusid Taanis Kopenhaagenis 13. kuni 17. detsembrini. Võistlused toimusid Royal Arenal, mis valmis 2017. aasta alguses. See oli esimene suurvõistlus sellel areenil, mille mahutavus on umbes 12 500. Pärast 2013. aasta Euroopa meistrivõistlusi Herningis korraldas Taani need juba teist korda. Meistrivõistluste ametlik koduleht
Aureliu Ciocoi

Aureliu Ciocoi (sündinud 5. juunil 1968 Chișinăus) on Moldova diplomaat ja poliitik. Ta oli alates 14. novembrist 2019 kuni 16. märtsini 2020 Moldova välis- ja eurointegratsiooni minister. Teist korda oli ta Moldova välis- ja eurointegratsiooni minister alates 9. novembrist 2020 kuni 6. augustini 2021. 1. jaanuaril 2021 sai temast ka Moldova peaministri kohusetäitja, selles ametis oli ta kuni Natalia Gavrilița ametisse vannutamiseni 6. augustil 2021. Ta lõpetas aastal 1992 Moldova Riikliku Ülikooli ajakirjandusteaduskonna. Aastatel 1992–1994 õppis ta Bukarestis Riikliku poliitika- ja haldusteaduste kooli rahvusvaheliste suhete teaduskonnas. Aastatel 1994–1996 oli ta Bukaresti ülikooli doktorant (õpingud katkesid). Aastal 1997 lõpetas ta Saksamaa föderaalse välisministeeriumi diplomaatilise akadeemia (Bonnis ja Berliinis). Aureliu Ciocoil on üks laps. Tema emakeel on rumeenia keel, lisaks valdab ta inglise, saksa, vene ja prantsuse keelt. Moldova. Ministries, etc. rulers.org Aureliu Ciocoi Moldova valitsuse kodulehel (rumeenia keeles)
Nils von Kantzow

Nils Gustaf von Kantzow (30. august 1885 Solna – 7. veebruar 1967 Mullsjö) oli Rootsi sõjaväelane (kapten, 1916) ja võimleja. Abiellus 1907 Carin Fockiga, 1912 sündis poeg Thomas, lahutatud 1922. Kuldmedal 1908. aasta suveolümpiamängudel.
Raamatufond

Eesti Raamatufond oli 1936. aastal asutatud haridusministeeriumi alluvuses olev sihtasutus, mille eesmärgiks oli anda välja aastaauhindu ilukirjanduse, teaduskirjanduse ning trükitehnika ja raamatuillustratsiooni valdkonnas. 1936. aastal oli fondi juhatuse esimees haridusministeeriumi teaduse- ja kunstiosakonna direktor J. Vasar ja esimehe asetäitja Friedebert Tuglas. "Eesti Raamatufond" algas tööd. Postimees, 19. november 1936. Lk 4.